கேள்வி: மும்தாசு ரசிதி குறித்து விரிவாக சொல்லுங்கள்.
பதில்: பேகம் மும்தாசு ரசிதி (Begum Mumtaz Rashidi, சிந்தி மொழி: بيگم ممتاز راشدي) (மார்ச் 1934 - 1 நவம்பர் 2004) பாக்கித்தான் சமூகவியலாளர், எழுத்தாளர். 1954ஆம் ஆண்டு பாக்கித்தானின் முதல் பெண் தூதரக செய்தியாளராக பிலிப்பீன்சு, சீனா , ஆங்காங் நாடுகளில் பணியாற்றினார். புகழ்பெற்ற சிந்து மாகாணம் அறிஞரும் அரசியல்வாதியுமான அலி முகமது ரசிதியின் மனைவியும் ஆவார்.
கேள்வி: மும்தாசு ரசிதி - இளமையும் கல்வியும் குறித்து விரிவாக சொல்லுங்கள்.
பதில்: மும்தாசு ரசிதி இந்தியாவின் கொல்கத்தா மார்ச்சு 8, 1934 ஆம் ஆண்டில் பிறந்தார். ஏ. கே. பசுலுல் ஹக்அவர்களின் பேத்தி. டார்ஜீலிங்கிலுள்ள தாவ் ஹில் பள்ளியில் துவக்கக் கல்வி பெற்றார். டாக்கா ஈடன் பெண்கள் கல்லூரியில் நுண்கலையில் இளங்கலைப் பட்டமும் தாக்கா பல்கலைக்கழகம் ஆங்கில இளங்கலைப் பட்டமும் பெற்றார். அதே பல்கலைப்பழகத்திலிருந்து முதுகலைப் பட்டம் பெற்றார். 1955-56 ஆண்டுகளில் அமெரிக்க ஐக்கிய நாடுகள் நோட்ரெ டேம் பல்கலைக்கழகம் இதழியலில் பட்டயப் படிப்பை முடித்தார். ஆங்கிலம், பிரான்சிய மொழி, வங்காள மொழி, உருது, சிந்தி மொழி மொழிகளில் வல்லமை பெற்றிருந்தார்.
கேள்வி: மும்தாசு ரசிதி - பணி வாழ்வு பற்றி விளக்கவும்.
பதில்: 1954இல் பாக்கித்தானின் முதல் பெண் தூதரக செய்தியாளராக பாரிஸ் பொறுப்பேற்றார். இங்கு பணி புரியும் போது பாக்கித்தானின் நடுவண் தகவல் அமைச்சர் பிர் அலி முகமது ரசிதியைச் சந்தித்தார். அவரை 1955இல் திருமணம் செய்தார். பிலிப்பீன்சு, சீனா, ஆங்காங் நாடுகளில் பல்வேறு தூதரகப் பணிகளில் இருந்தார். 1965இல் தமது கணவருடன் பாக்கித்தானிற்கு திரும்பினார். ரசிதி சிந்தி மாகாண மக்களுக்கான பல சமூக நலத் திட்டங்களில் ஈடுபடலானார். குறிப்பாக சிந்து மேல் மாகாணப் பகுதிகளிலும் மஞ்சார் ஏரிப் பகுதியிலும் கவனம் செலுத்தினார். பன்னாட்டு பொதுநல அமைப்புகளுடன் ஒருங்கிணைந்து சேவையாற்றினார். குழந்தைகளுக்கும் பெண்களுக்குமான வளர்ச்சியை இலக்காக கொண்ட சமூகநல அமைப்பை நிறுவினார். 1983 முதல் 1986 வரை பாக்கித்தானிய அரசின் ''பெண் நிலைக் குறித்த தேசிய வாரியத்தில்'' உறுப்பினராகப் பணியாற்றினார். தவிரவும் தேசிய பாக்கித்தானிய பெண்கள் சங்கத்தின் அறிவுரையாளராகவும் ஒருங்கிணைப்பாளராகவும் விளங்கினார். பல பன்னாட்டுக் கருத்தரங்கங்களிலும் பயிலரங்குகளிலும் பிற மன்றங்களிலும் பாக்கித்தான் சார்பாக கலந்து கொண்டுள்ளார். பாக்கித்தானின் கலைக்கான தேசிய மன்றமான குவாய்து-இ-ஆசம் அகாதமியில் ஆளுநர் குழு உறுப்பினராக ஐக்கிய நாடுகள் கல்வி, அறிவியல், பண்பாட்டு நிறுவனம் ஒருங்கிணைந்து சேவையாற்றினார். சிந்து வேளாண் பல்கலைக்கழகத்தில் ஆட்சிக்குழு உறுப்பினராக நியமிக்கப்பட்டார். 1975இல் கராச்சியில் நடந்த ''நூற்றாண்டுகளாக சிந்து'' மாநாட்டில் முக்கியப் பங்காற்றினார்.
கேள்வி: மும்தாசு ரசிதி - எழுத்தாளராக பற்றி விளக்கவும்.
பதில்: ரசிதி பல்வேறு செய்தித்தாள்களில், டான் (நாளிதழ்), மார்னிங் நியூஸ், தி சன் போன்ற நாளிதழ்கள் உள்ளிட்டு, தவறாது எழுதி வந்தார். சிந்து மாகாண சமூக விடயங்களைக் குறித்து நூல்கள் எழுதியுள்ளார். அவருடைய சில நூல்கள்: * சிந்த் அவுர் நிகா-இ-கதர்சனாசு * இசுலாமிக் ஆர்ட் அன்டு கல்ட்சர் ஆப் சிந்த்
கேள்வி: மும்தாசு ரசிதி - இறப்பு பற்றி விளக்கவும்.
பதில்: 1 நவம்பர் 2004 அன்று மாரடைப்பு மரணமடைந்தார்; கராச்சியின் மேவா ஷா இடுகாட்டில் அடக்கம் செய்யப்பட்டார். இவருக்கு இரு மக்கள் உள்ளனர்: மகன் அடில் ரசிதி, மகள் அனடில் ரசிதி.